== Oprindelse ==
Mens Ahrensburgkulturens udøvere øjensynligt var rendyrkede rensdyrjægere, udviser Fosna-Hensbackakulturen også maritime træk: mange af de ældste bopladser lå på småøer ud for eller ved kysten.<ref name="Ku 15">Kutchera, s. 15</ref>, og fund i Norge af helleristninger, der viser jagt på hvaler, viser, at dette har været en del af deres levevis ved siden af rensdyrjagten.<ref name="Ku 32">Kutchera, s. 32</ref> Denne forandring i livsformen må ses i lyset af de begivenheder, der indtrådte efter, at Ahrensburg-rensdyrjægerne havde forladt den sydligste del af det skandinaviske område og begyndte at bevæge sig nordpå efter rensdyrflokkene, der atter rykkede nordpå i takt med det skandinaviske isskjolds afsmeltning. Under denne fremrykning nåede rensdyrjægerne også havet.<ref name="Bi 111">Bibby, s. 111</ref> Da rensdyrene fortsatte nordpå og svømmede over [[elv]]e, [[sund (farvand)|sunde]] og [[fjord]]e, blev jægerne, hvis eksistens helt havde beroet på dyrene<ref name="Ku 18f">Kutchera, s. 18f</ref>, tvunget til at følge efter, det vil sige tvunget til at finde en løsning på at rejse over havet.<ref name="Bi 111"/> Den forandring i rensdyrjægernes tilværelse, som havet fremtvang, var gennemgribende og i virkeligheden en fordel, eftersom den indebar en mindre afhængighed af rensdyret.<ref name="Bi 111"/> Vi kender ikke fund af deres [[båd]]e, men det er sandsynligt, at de var lavet af skind udspændt over en ramme af let tømmer, kort sagt: en slags ''[[umiak]]''-båd.<ref>Bibby, s. 112</ref><ref name="Ku 7">Kutchera, s. 7</ref> Da de først var blevet udstyret med et sådant fartøj og kunne sejle, opdagede rensdyrjægerne sikkert snart de rigdomme, som havet kunne tilbyde: fisk, sæler, [[Marsvin (hval)|marsvin]], hvaler og søfugle.<ref name="Ku 7"/> Uden på nogen måde at opgive deres gamle jagt på rensdyrene udviklede de en velegnet jagtteknik over for disse havdyr. Sikre beviser for havjagt og fiskeri kendes dog først fra den følgende periode.<ref name="Ku 19">Kutchera, s. 19</ref> Mange af deres gamle jagtredskaber kunne let tilpasses den nye jagt, således [[harpun]]en.<ref name="Ku 26">Kutchera, s. 26</ref>
Historie Kultur